55 महिलाओं ने अपनाया परिवार नियोजन
जिला अस्पताल में लगाया नसबंदी कैंप, ऑपरेशन करने में सामान्यत: 5 से 6 मिनट का लगा समय
अच्छी खबर
स्वास्थ्य एवं परिवार कल्याण कार्यक्रम के तहत शनिवार को जिला अस्पताल में नसबंदी कैंप लगाया गया। जिसमें 55 महिलाओं ने नसबंद ऑपरेशन कराकर परिवार नियोजन अपनाया। शिविर में ग्वालियर से आए सर्जन डा.एचसी गोयल की टीम ने दूरबीन पद्धति से नसबंदी ऑपरेशन किए।
छोटा परिवार ही सुख का आधार है, इस स्लोगन की महत्ता से सभी लोग परिचित है, लेकिन जब जिम्मेदारी निभाने की बारी आती है तो पुरुष पीछे हट जाते हैं। परिवार नियोजन के प्रति पुरुषोंं की तुलना में महिलाएं कहीं ज्यादा जागरूक है यह बात शनिवार को जिला अस्पताल मेेंं आयोजित नसबंदी ऑपरेशन कैंप में एक बार फिर प्रमाणित हुई। शिविर में 55 महिलाओं ने नसबंदी ऑपरेशन कराए, जबकि पुरुष एक भी नहीं आया। जिला अस्पताल में यह शिविर विशेष रूप से सामुदायिक स्वास्थ्य केंद्र बड़ौदा के लिए रखा गया था। शिविर में बड़ौदा क्षेत्र के दूरदराज गांव से महिलाओं ने अपने परिजन के साथ सुबह दस बजे से शिविर में पहुंचना शुरू कर दिया। करीब दो घंटे इंतजार के बाद दोपहर 12 बजे ग्वालियर से डाक्टरों की टीम जिला अस्पताल में पहुंची। इसके बाद महिलाओं ने कतार में लगकर अपना रजिस्टे्रशन और चेकअप कराया। इनमें 55 महिलाएं ऑपरेशन के लिए चिह्नित की गई। ग्वालियर के डा.एचसी गोयल के नेतृत्व में डाक्टरों की टीम ने दूरबीन पद्धति से नसबंदी ऑपरेशन किए। एक महिला का ऑपरेशन करने में सामान्यत: 5 से 6 मिनट का समय लगा। शाम साढ़े पांच बजे के बाद ऑपरेशन के पश्चात महिलाओं को डिस्जार्च कर दिया गया।
नसबंदी कैंप के दौरान रजिस्ट्रेशन व चेकअप के लिए खड़ी महिलाएं।
hin_Deva hin_Deva bho_Deva hin_Deva hin_Deva hin_Deva